Diari Oficial de la Generalitat Valenciana


Sumari del DOGV 7420, del 10-12-2014 (2014/11280)

RESOLUCIÓ de 19 de novembre de 2014, del president de l'Institut Valencià de Competitivitat Empresarial (IVACE), per la qual modifica la Resolució de 23 de juliol de 2014, per la qual es convoca la concessió d'instruments financers per a projectes d'innovació empresarial per a l'exercici 2014.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7420

Data del DOGV
:   10-12-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/11032


Data del document
:   19-11-2014

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 19 de novembre de 2014, del president de l'Institut Valencià de Competitivitat Empresarial (IVACE), per la qual modifica la Resolució de 23 de juliol de 2014, per la qual es convoca la concessió d'instruments financers per a projectes d'innovació empresarial per a l'exercici 2014. [2014/11428]  
Per Resolució de 23 de juliol de 2014, del president de l'Institut Valencià de Competitivitat Empresarial (IVACE), es va convocar la concessió d'instruments financers per a projectes d'innovació empresarial per a l'exercici 2014 (DOCV 7329, 31.07.2014).  
Amb l'objectiu de facilitar la gestió en la concessió de l'instrument financer i evitar que els beneficiaris incórreguen en més gastos financers quan encara no s'ha desembossat el préstec, s'ha informat favorablement sobre la conveniència de formalitzar-ne el document d'acceptació després de la concessió de l'instrument financer però abans de la presentació de l'aval, de manera que, quan s'aporte, es puga tramitar el desembossament del préstec sense més dilació.  
  
Per tant, i de conformitat amb el que disposa l'article 4.2.i del Decret 4/2013, de 4 de gener, del Consell, que aprova el Reglament d'Organització i Funcionament de l'Institut Valencià de Competitivitat Empresarial (IVACE), resolc:  
  
Article únic. Modificació de la convocatòria  
Es modifica l'article 9, Desembossament del préstec al beneficiari, de la Resolució de 23 de juliol de 2014, del president de l'Institut Valencià de Competitivitat Empresarial (IVACE), per la qual es convoca la concessió d'instruments financers per a projectes d'innovació empresarial per a l'exercici 2014, que queda redactat en els termes següents:  
  
«9.1. Una vegada comunicada a les empreses beneficiàries la resolució de concessió, l'IVACE, o una entitat col·laboradora, formalitzarà un document específic de condicions del préstec que comunicarà al beneficiari. En el document, el beneficiari acceptarà les condicions del préstec, inclòs el pla de venciments en el cas que varie respecte als terminis indicats en l'article 5.2. L'empresa queda obligada a executar el projecte presentat en els terminis que s'indiquen a continuació:  
  
- Termini d'execució del projecte: fins al 31 de maig de 2015.  
- Termini de justificació de l'execució del projecte: fins al 26 de juny de 2015. L'acreditació davant de l'IVACE de l'execució del projecte es fa d'acord amb les condicions que establix l'article 11, Obligacions de les empreses beneficiàries.  
9.2. Perquè es puga fer efectiu el desembossament del préstec, caldrà presentar un aval financer prestat per entitats de crèdit o per societats de garantia recíproca, que haurà de cobrir tant l'import del préstec com qualsevol gasto derivat de l'incompliment de l'obligació de reembossament. L'aval financer serà del 50 % de l'import del préstec. La presentació de l'aval es pot fer fins a la data límit de 26 de juny de 2015, coincidint amb la data límit de justificació del projecte. Una vegada validat l'import i el contingut de l'aval, l'IVACE, o una entitat col·laboradora, realitzarà el desembossament del préstec en el compte bancari indicat pel beneficiari».  
  
  
  
DISPOSICIÓ FINAL ÚNICA  
  
Esta resolució entrarà en vigor el dia que es publique.  
  
València, 19 de novembre de 2014. El president: Máximo Buch Torralva.